Diari Oficial de la Generalitat Valenciana


Sumari del DOGV 4377, del 13-11-2002 (2002/12908)

ORDE d'1 d'octubre de 2002, de la Conselleria de Justícia i Administracions Públiques, per la qual es convoca el curs selectiu que determina el Pla d'Ocupació del Personal del Col·lectiu de Telefonistes de l'administració del Govern Valencià.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/12865


Data del document
:   01-10-2002

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * qualificació del personal
    * personal contractat
    * promoció professional
    * funcionari
    * telèfon
    * concurs administratiu

ORDE d'1 d'octubre de 2002, de la Conselleria de Justícia i Administracions Públiques, per la qual es convoca el curs selectiu que determina el Pla d'Ocupació del Personal del Col·lectiu de Telefonistes de l'administració del Govern Valencià. [2002/X12254]
  
El Govern Valencià va aprovar el Pla d'Ocupació del Personal del Col·lectiu de Telefonistes de l'administració del Govern Valencià, per Acord de 5 de març de 2002 (DOGV d'11.03.02), rectificat per un altre de 24 de setembre de 2002 (DOGV de 26.09.02).
  
Una vegada constituïda la Comissió d'Admissió i Seguiment, de conformitat amb el que preveu l'apartat 4 de dit Pla d'Ocupació, ha de convocar-se la realització del curs i celebració de les proves selectives a què es referix el citat apartat.
  
En virtut d'això i en ús de les facultats que em conferix el mencionat Acord del Govern Valencià,
  
ORDENE
  
Primer. Convocatòria
  
Es convoca el curs de formació, promoció professional i d'adaptació a la naturalesa funcionarial, així com la celebració de les proves d'avaluació continuada i les proves selectives finals, en compliment del que establix l'apartat 4 del Pla d'Ocupació del Personal del Col·lectiu de Telefonistes de l'administració del Govern Valencià, aprovat per Acord de 5 de març i rectificat per un altre Acord de 24 de setembre, estos dos de l'any 2002, de dit Govern Valencià.
  
Segon. Participants
  
En el referit Pla d'Ocupació pot participar el personal del grup E de l'administració del Govern Valencià, que siga funcionari de carrera o laboral fix i posseïsca els requisits de l'apartat 2.2 del citat Pla d'Ocupació amb anterioritat al dia 11 de març de 2002.
  
Tercer. Sol·licituds
  
1. Els qui desitgen participar en el Pla d'Ocupació i posseïsquen els requisits exigits, presentaran la seua sol·licitud, acompanyada del títol acadèmic oficial de Graduat Escolar o equivalent, junt amb còpia per a la seua compulsa, o bé còpia legalitzada d'este.
  
2. No caldrà aportar el títol quan ja conste anotat en el Registre de Personal o haja sigut prèviament presentat a la Direcció General de Funció Pública i, en tot cas, així s'indique expressament en la instància.
  
3. Les sol·licituds han de formalitzar-se en el model oficial, que els interessats podran obtindre en la unitat de personal de la conselleria o organisme en què es troben destinats, o a les seues direccions territorials, i es presentaran al Registre General de la Conselleria de Justícia i Administracions Públiques, o en qualsevol dels llocs a què es referix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini d'un mes a partir del dia següent al de la publicació d'esta orde en el Diari Oficial de la Generalitat Valenciana.
  
Quart. Admissió
  
L'admissió o, si és procedent, exclusió dels sol·licitants, serà acordada per la Direcció General de Funció Pública, segons el procediment previst en l'apartat 5 de l'Acord d'aprovació del Pla d'Ocupació.
  
Cinqué. Règim i desenvolupament del curs
  
1. El temari, la duració del curs i el seu desenvolupament, s'ajustaran al que establixen els apartats 6 i 7 del Pla d'Ocupació.
  
2. L'Institut Valencià d'Administració Pública (IVAP) organitzarà i dirigirà l'execució del curs i de les proves selectives, i establirà el calendari, règim horari, llocs de realització i designació del professorat, mitjançant resolució de la Direcció General de Funció Pública que es publicarà en el Diari Oficial de la Generalitat Valenciana.
  
Sisé. Tribunal
  
1. L'avaluació continuada durant el desenvolupament del curs i les proves finals, seran qualificades pel mateix tribunal, segons l'apartat 4.3 del Pla d'Ocupació.
  
2. El Tribunal qualificador de les proves està integrat pels següents membres titulars i suplents:
  
2.1. Titulars:
  
Presidenta: Carmelina del Romero Sánchez-Cutillas
  
Secretari: Rafael Carrión Peinado.
  
Vocal 1: Josep Verdú i Montagud
  
Vocal 2: Francisca Ferrer Yuste
  
Vocal 3: Agustín Villar Navarro de Palencia.
  
2.2. Suplents:
  
Presidenta: Amparo Mora Martí
  
Secretari: Juan Antonio Ordóñez Agustí
  
Vocal 1: Eloy Alamán Laguarda
  
Vocal 2: José Benedito Agramunt
  
Vocal 3: Francesc Alvir i Ballester
  
3. Als efectes legalment procedents, el tribunal té la seu al domicili de l'Institut Valencià d'Administració Pública (IVAP), al passeig de l'Albereda, 11-1r, València.
  
4. El règim jurídic aplicable al tribunal és el previst per als òrgans col·legiats en els articles 22 i següents de la citada Llei 30/1992.
  
5. Els membres del tribunal estan subjectes a les causes d'abstenció i recusació que establixen els articles 28 i 29 de dita Llei 30/1992.
  
Seté. Recursos
  
1. La present orde posa fi a la via administrativa i contra esta cap interposar recurs de reposició, amb caràcter potestatiu, davant el mateix òrgan que l'ha dictat, en el termini d'un mes a partir del dia següent a la seua publicació; de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Si no es recorre en reposició i d'acord amb el que disposen els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu davant la corresponent Sala del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la present orde.
  
València, 1 d'octubre de 2002
  
El conseller de Justícia i Administracions Públiques,